**Леанід Ханкевіч** (нар. 21 жніўня 1995) — беларускі футбаліст, нападнік польскага клуба «Куявяк» з Коваля.

Клубная кар’ера
---------------

Пачынаў кар’еру ў дублі жодзінскага «Тарпеда-БелАЗ», адкуль улетку 2012 года перабраўся ў «Смалявічы-СТІ». Разам з камандай атрымаў перамогу ў Другой лізе і на працягу чатырох сезонаў выступаў у Першай лізе, дзе стаў адным з асноўных нападнікаў.

У сакавіку 2017 года перайшоў у мінскі «Прамень». У сезоне 2017 хутка захапіў лідарства ў табліцы бамбардзіраў Першай лігі, аднак у канцы сезона саступіў першынства аднаклубніку Юрыю Казлову, застаўшыся на другім месцы. У пачатку 2018 года разам з «Промнем» рыхтаваўся да новага сезона, аднак у лютым 2018 года накіраваўся ў «Белшыну», якой у выніку быў аддадзены ў арэнду. 

У чэрвені 2018 года датэрмінова вярнуўся ў «Прамень» і пазней быў заяўлены за каманду на другую палову сезона ў Вышэйшай лізе. 21 ліпеня 2018 года дэбютаваў у Вышэйшай лізе ў матчы супраць брэсцкага «Дынама» (1:1), правёўшы на полі ўсе 90 хвілін і адзначыўшыся голам. Спачатку гуляў у стартавым складзе, з кастрычніка страціў месца ў аснове.

У пачатку 2019 года ў сувязі з пераездам «Промня» ў Магілёў і аб’яднаннем з мясцовым «Дняпром» стаў іграком аб’яднанай каманды, якая атрымала назву «Дняпро». У жніўні 2019 года адправіўся на прагляд у «Гарадзею» і ў выніку папоўніў склад каманды. Гуляў пераважна за дубль, а з кастрычніка не выхадзіў на поле з-за траўмы. У снежні 2019 года па заканчэнні кантракта пакінуў «Гарадзею».

У першай палове 2020 года заставаўся без каманды, а ў ліпені далучыўся да «Смалявічаў». Спачатку выхадзіў на замену, пазней стаў з’яўляцца ў стартавым складзе каманды. У снежні 2020 года пакінуў «Смалявічы».

У пачатку 2021 года трэніраваўся з «Крумкачамі» і брэсцкім «Дынама», а ў лютым стаў іграком «Смаргоні», дзе чаргаваў выхады ў стартавым складзе і на замену. У ліпені 2021 года пакінуў клуб. Пасля праходзіў прагляд у мазырскай «Славіі», а ў жніўні далучыўся да пінскай «Хвалі», дзе звычайна выхадзіў на замену. У снежні 2021 года па пагадненні бакоў пакінуў пінскі клуб.

У лютым 2022 года далучыўся да польскага клуба «Улацлавія», а летам перабраўся ў «Куявяк» з Коваля.

Дасягненні
----------

* Беларусь Пераможца Першай лігі чэмпіянату Беларусі: 2017
* Беларусь Пераможца Другой лігі чэмпіянату Беларусі: 2012

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2011 | дубль | Тарпеда-БелАЗ | Беларусь | 14 | 0 |
| 2012 (2) | Д3 | Смалявічы-СТІ | Беларусь | 8 | 1 |
| 2013 | Д2 | Смалявічы-СТІ | Беларусь | 11 | 1 |
| 2014 | Д2 | Смалявічы-СТІ | Беларусь | 25 | 3 |
| 2015 | Д2 | Смалявічы-СТІ | Беларусь | 27 | 7 |
| 2016 | Д2 | Смалявічы-СТІ | Беларусь | 24 | 2 |
| 2017 | Д2 | Прамень | Беларусь | 30 | 15 |
| 2018 (1) | Д2 | Белшына | Беларусь | 8 | 3 |
| 2018 (2) | Д1 | Прамень | Беларусь | 10 | 1 |
| 2019 (1) | Д1 | Дняпро | Беларусь | 12 | 1 |
| 2019 (2) | Д1 | Гарадзея | Беларусь | 2 | 0 |
| 2020 (2) | Д1 | Смалявічы | Беларусь | 14 | 3 |
| 2021 (1) | Д1 | Смаргонь | Беларусь | 9 | 0 |
| 2021 (2) | Д2 | Хваля | Беларусь | 12 | 0 |
|

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Зноскі
------

1. ↑  Леонид Ханкевич сменит "Смолевичи-СТИ" на "Луч"
2. ↑  Ханкевич находится на просмотре в «Белшине»
3. ↑  Ханкевич досрочно вернулся в "Луч" из аренды в "Белшине"
4. ↑  "Дняпро" расстался с Ханкевичем, который перейдет в "Городею"
5. ↑  По окончании срока действия контракта "Городею" покинул нападающий Леонид Ханкевич
6. ↑  Леонид Ханкевич присоединился к команде «Смолевичи» Архівавана 9 ліпеня 2020.
7. ↑  Футболисты покидают "Смолевичи"
8. ↑  Ханкевич и Бондаренко перешли в "Сморгонь"
9. ↑  Ханкевич и Бондаренко ушли из "Сморгони"
10. ↑  Ханкевич подписал контракт с "Волной"
11. ↑  "Волна" расторгла соглашения с Елезаренко и Ханкевичем
12. ↑  Sparing Włocłavia Włocławek - Kujawiak Kruszyn 13:2. Pierwsze transfery
13. ↑  Самые известные белорусы, не так давно уехавшие покорять польский "минор"
14. ↑  93 беларускія футбалісты выступілі з асуджэннем гвалту ВІДЭА

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |